XVI Europos futbolo čempionato atranka
XVI Europos futbolo čempionato atranka – atrankos varžybos į 2020 m. Europos futbolo čempionatą. Šios varžybos vyko nuo 2019 m. kovo 21 iki 2020 m. lapkričio 12 d. Atrankoje varžėsi 55 Europos rinktinės. Kadangi čempionatas rengiamas keliose šalyse, nebėra rinktinės „šeimininkės“, todėl dėl kelialapių varžosi visos komandos. Iš viso į čempionatą patenka 24 komandos. Iš 10-ies grupių į finalinį turnyrą patenka po 2 rinktines (užėmusios grupėje 1–2 vietas). Dar 4 komandos patenka per 2018–2019 m. UEFA Tautų lygą.